- 3.29. Энэ журмын 3.23.5 - д заасан шийдвэр гарсан тохиолдолд шийдвэрийг хүлээн авснаас хойш ажлын 10 өдрийн дотор бондын бүртгэлийг Хорооны хуралдаанаар хүчингүй болгоно.
- 3.30. Хороо бондыг бүртгэлээс хассан тухай шийдвэрийг бонд гаргагч, арилжаа эрхлэх байгууллага, эсхүл мэргэжлийн холбоо болон үнэт цаасны төвлөрсөн хадгаламжийн байгууллага, андеррайтерт тус тус хүргүүлж, өөрийн цахим хуудсаар дамжуулан ажлын гурван өдрийн дотор олон нийтэд мэдээлнэ.
- 3.31. Андеррайтер нь Монголбанкны Зээлийн мэдээллийн санд бонд гаргагчийн хөрөнгө оруулагчийн өмнө хүлээсэн төлбөрийн үүргийн мэдээллийг Хорооны шийдвэрийг үндэслэн тухай бүрд нийлүүлж, шинэчилнэ.

## ДӨРӨВ. БОНД ГАРГАХ ХӨТӨЛБӨР

- 4.1. Энэ журмын 2.3 болон 5 - д заасан этгээд нийтэд санал болгох тодорхой үнийн дүн бүхий бондуудыг бүхэлд /нийтэд/ нь нэг удаа бүртгүүлж, тэдгээрийг нэг удаа, эсхүл хэд хэдэн удаа хэсэгчлэн санал болгох Бонд гаргах хөтөлбөр /цаашид 'хөтөлбөр' гэх/ - ийг хэрэгжүүлж болно.
- 4.2. Бонд гаргагч нь хөтөлбөр хэрэгжүүлэх тухайгаа бондын танилцуулгад тодорхой тусгана.
- 4.3. Хөтөлбөрийн хүрээнд санал болгох бондыг хэсэгчлэн гаргах бол анхны нийлүүлэлтийг энэ журмын 6.2- т заасан хугацаанд хийх ба бондыг Хороонд бүртгүүлснээс хойш дараах хугацаанд хөтөлбөрийг хэрэгжүүлж, үлдэх хэсгийг санал болгоно:
- 4.3.1. төслийн хөрөнгө оруулалт хийх зориулалттай бол 24 сарын дотор;
- 4.3.2. эргэлтийн хөрөнгийг санхүүжүүлэх зориулалттай бол 18 сарын дотор;

4.3.3 бусад зориулалттай бол 12 сарын дотор.

- 4.4. Хөтөлбөрийн хүрээнд нийтэд санал болгох нийт бондуудын тоо, татан төвлөрүүлэхээр зорьж байгаа хөрөнгийн хэмжээ, үндсэн болон хүүгийн төлбөр төлөх нөхцөл, үнэ , хүү нь харилцан адилгүй байж болно.
- 4.5. Хөтөлбөрийн хүрээнд бондыг анхдагч зах зээлд нийлүүлэх тухай бүрд энэ журмын 5.5- д заасан мэдэгдлийг Хороонд хүргүүлнэ.
- 4.6. Хороо энэ журмын 6.5 - д заасан мэдэгдэл, хавсралт баримт бичгийг хүлээн авч ажлын гурван өдөрт хянах бөгөөд дараах тохиолдолд нийтэд санал болгох бондын захиалгын бүртгэлийг зогсоож болно:
- 4.6.1. хөрөнгө оруулагчдын өмнө хүлээсэн үүргээ хэрэгжүүлээгүй;
- 4.6.2. энэ журмын 2.1.2- т заасан шаардлагыг хангаагүй;
- 4.6.3. төрийн эрх бүхий байгууллагаас, эсхүл хөндлөнгийн мэргэжлийн баталгаажуулалтын байгууллагаас ногоон бонд гаргагч нь 'ногоон', 'байгаль орчинд ээлтэй' гэх ойлголтыг буруу ашигласан болохыг тогтоосон тухай, эсхүл уг шаардлагад нийцээгүй болсон бол энэ тухай олон нийтэд мэдээлээгүй бол.
- 4.7. Хөтөлбөрийн хүрээнд бүртгүүлсэн Бондын танилцуулгыг Хороонд бүртгүүлснээс хойш зургаан сар тутамд шинэчлэн Хороо болон арилжаа эрхлэх байгууллагад хүргүүлж, олон нийтэд мэдээлнэ.
- 4.8. Энэ журмын 4.7 - д заасан бондын шинэчилсэн танилцуулга нь бонд гаргагчийн бизнесийн орчин, санхүүгийн байдалд орсон өөрчлөлтүүд болон үүсч болзошгүй нөхцөл байдал, хөрөнгө оруулалтын шийдвэрт материаллаг нөлөө үзүүлэхүйц үйл явдал болсон, эсхүл болох нь тодорхой байгаа асуудлууд зэрэг бонд гаргагчийн шаардлагатай гэж үзсэн бусад мэдээлэл бүхий анх бүртгүүлсэн Бондын танилцуулгын нэмэлт - хавсралт хэлбэртэй байна.

## ТАВ. НОГООН БОНД ГАРГАХ

- 5.1. Бонд гаргагч нь Монгол Улсын 'Ногоон таксономи' эсхүл олон улсын холбогдох стандарт, шалгуурт заасан ангилал, шалгуурын дагуу шинээр хэрэгжүүлэх эсхүл одоо хэрэгжүүлж байгаа төсөл, үйл ажиллагааг санхүүжүүлэх зорилгоор 'ногоон бонд' гаргаж болно.
- 5.2. Нийтэд санал болгон ногоон бонд гаргагч нь бонд гаргах замаар татан төвлөрүүлэх хөрөнгөөр санхүүжүүлэх үйл ажиллагаа эсхүл үйлдвэрлэх эцсийн бүтээгдэхүүн нь 'Ногоон таксономи' эсхүл олон улсын холбогдох стандарт, шалгуурт заасан ангилал, шалгуурын дагуу 'ногоон', 'байгаль орчинд ээлтэй'